CELEX: 32019R0036
Language: sk
Date: 2019-01-10 00:00:00
Title: Nariadenie Komisie (EÚ) 2019/36 z 10. januára 2019, ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o látku N-(2-metylcyklohexyl)-2,3,4,5,6-pentafluórbenzamid (Text s významom pre EHP)

11.1.2019   
               
               
                  SK
               
               
                  Úradný vestník Európskej únie
               
               
                  L 9/85
               
            
         NARIADENIE KOMISIE (EÚ) 2019/36
         z 10. januára 2019,
         ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o látku N-(2-metylcyklohexyl)-2,3,4,5,6-pentafluórbenzamid
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (1), a najmä na jeho článok 11 ods. 3,
         so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
         keďže:
         
                     (1)
                  
                  
                     V prílohe I k nariadeniu (ES) č. 1334/2008 sa stanovuje zoznam Únie obsahujúci aromatické látky a východiskové materiály schválené na použitie v potravinách a na nich, ako aj podmienky ich používania.
                  
               
                     (2)
                  
                  
                     Vykonávacím nariadením Komisie (EÚ) č. 872/2012 (3) sa prijal zoznam aromatických látok, ktorý sa zapracoval do časti A prílohy I k nariadeniu (ES) č. 1334/2008.
                  
               
                     (3)
                  
                  
                     Uvedený zoznam možno aktualizovať v súlade so spoločným postupom, ktorý sa uvádza v článku 3 ods. 1 nariadenia (ES) č. 1331/2008, a to buď na podnet Komisie, alebo po podaní žiadosti zo strany členského štátu alebo zainteresovanej strany.
                  
               
                     (4)
                  
                  
                     V časti A zoznamu Únie sú uvedené aromatické látky, ktoré prešli procesom hodnotenia a ku ktorým nie sú priradené žiadne poznámky pod čiarou, a aromatické látky v štádiu hodnotenia, ku ktorým sú priradené poznámky pod čiarou 1 až 4.
                  
               
                     (5)
                  
                  
                     Látka N-(2-metylcyklohexyl)-2,3,4,5,6-pentafluórbenzamid (číslo FL 16.119) bola v súlade s článkom 4 vykonávacieho nariadenia (EÚ) č. 872/2012 uvedená v poznámke pod čiarou č. 4, podľa ktorej sa na dokončenie jej hodnotenia mali predložiť vedecké údaje do 31. decembra 2013.
                  
               
                     (6)
                  
                  
                     Žiadateľ predložil údaje o látke N-(2-metylcyklohexyl)-2,3,4,5,6-pentafluórbenzamid (číslo FL 16.119) 18. novembra 2013.
                  
               
                     (7)
                  
                  
                     Európsky úrad pre bezpečnosť potravín (ďalej len „úrad“) dokončil hodnotenie bezpečnosti látky (číslo FL 16.119) 1. februára 2017 v prípade, že sa používa ako aromatická látka (4), a dospel k záveru, že jej používanie nevyvoláva obavy o bezpečnosť na odhadovanej úrovni jej príjmu. Úrad takisto poznamenal, že táto látka je určená na použitie ako látka s vlastnosťami na úpravu arómy. Podmienky používania tejto látky by preto mali túto skutočnosť odrážať. Na základe toho by sa mali zaviesť obmedzenia používania určitých potravín v určitých kategóriách potravín.
                  
               
                     (8)
                  
                  
                     Zoznam Únie stanovený v nariadení (ES) č. 1334/2008 je určený len na regulovanie používania aromatických látok, ktoré sa pridávajú do potravín na dodanie alebo úpravu vône a/alebo chuti. Látka (číslo FL 16.119) by sa mohla pridávať do potravín aj na iné účely, než je dodanie arómy, a na takéto použitia sa naďalej vzťahujú iné predpisy Únie. V tomto nariadení sa stanovujú podmienky používania, ktoré sa týkajú iba použitia látky (číslo FL 16.119) ako aromatickej látky.
                  
               
                     (9)
                  
                  
                     Úrad vo svojom stanovisku poskytol aj pripomienky ku špecifikáciám látky a uviedol, že chýbali doplňujúce informácie o pomere enantiomérov. Informácie o týchto otázkach žiadateľ Komisii poskytol. Špecifikácie by sa preto mali zodpovedajúcim spôsobom upraviť.
                  
               
                     (10)
                  
                  
                     Aromatická látka by sa teda mala uvádzať ako hodnotená látka v zozname Únie s aromatickými látkami bez odkazu na poznámku pod čiarou, ktorý sa nachádza v súčasnom zápise v zozname Únie.
                  
               
                     (11)
                  
                  
                     Časť A prílohy I k nariadeniu (ES) č. 1334/2008 by sa preto mala zodpovedajúcim spôsobom zmeniť.
                  
               
                     (12)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Časť A prílohy I k nariadeniu (ES) č. 1334/2008 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. januára 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 354, 31.12.2008, s. 34.
         
            (2)  Ú. v. EÚ L 354, 31.12.2008, s. 1.
         
            (3)  Vykonávacie nariadenie Komisie (EÚ) č. 872/2012 z 1. októbra 2012, ktorým sa prijíma zoznam aromatických látok stanovený nariadením Európskeho parlamentu a Rady (ES) č. 2232/96 a zapracúva sa do prílohy I k nariadeniu Európskeho parlamentu a Rady (ES) č. 1334/2008 a ktorým sa zrušuje nariadenie Komisie (ES) č. 1565/2000 a rozhodnutie Komisie 1999/217/ES (Ú. v. EÚ L 267, 2.10.2012, s. 1).
         
            (4)  Vestník EFSA (EFSA Journal) (2017) 15(3):4726.
      
      
         
            PRÍLOHA
            V časti A oddiele 2 prílohy I k nariadeniu (ES) č. 1334/2008 sa zápis týkajúci sa N-(2-metylcyklohexyl)-2,3,4,5,6-pentafluórbenzamidu nahrádza takto:
            
               
                           „16.119
                        
                        
                           
                              N-(2-metylcyklohexyl)-2,3,4,5,6-pentafluórbenzamid
                        
                        
                           1003050-32-5
                        
                        
                           2081
                        
                        
                            
                        
                        
                           zmes cis-/trans-diastereoizomérov:
                           
                                       —
                                    
                                    
                                       60 – 80 % trans-, pozostávajúcich z 50 % (1S,2S) a 50 % (1R,2R), a
                                    
                                 
                                       —
                                    
                                    
                                       20 – 40 % cis-, pozostávajúcich z 50 % (1R,2S) a 50 % (1S,2R).
                                    
                                 
                        
                           Obmedzenia použitia ako aromatickej látky:
                           
                                        
                                    
                                    
                                       v kategórii 1 – najviac 1 mg/kg,
                                    
                                 
                                        
                                    
                                    
                                       v kategórii 12 – najviac 6 mg/kg,
                                    
                                 
                                        
                                    
                                    
                                       v kategórii 14.1.4 – najviac 3 mg/kg.
                                    
                                 
                        
                            
                        
                        
                           EFSA“